Общинска избирателна комисия Стражица, Велико Търново

П Р О Т О К О Л № 22

Днес 07 октомври 2015 г. се свика заседание на Общинска избирателна комисия Стражица. Заседанието бе открито в 13:30 ч. и председателствано от Дилян Братованов – председател на комисията.

ПРИСЪСТВАХА: Дилян Братованов,Диана Илиева,Георги Гурсов, Сюзан Алтънова, Клара Трифонова, Лилия Владова, Надка Стоянова, Мариян Христов, Иван Христов, Николай Ангелов, Даниела Цанева.

ОТСЪСТВАЩИ: няма

ПРЕДС. ДИЛЯН БРАТОВАНОВ: Колеги в залата присъстват 11 членове на Общинска избирателна комисия Стражица. Налице е необходимият кворум. Откривам заседанието на комисията на 04 октомври 2015 г.

Председателят представи проект за дневен ред.

Колеги, предлагам следния проект за

Д н е в е н р е д:

1. Проект на решение относно регистриране на застъпници на кандидатската листа на ПП ГЕРБ в изборите за общински съветници и за кметове на 25 октомври 2015 г. в община Стражица.

2. Разглеждане на нарушения на разпоредбите на чл.181-183 от ИК.

3. Вътрешно-административни въпроси.

4. Други.

ПРЕДС.ДИЛЯН БРАТОВАНОВ: Колеги, има ли други предложения? Няма. Да преминем към гласуване на предложения дневен ред. Гласували:

Дилян Братованов: „ЗА”, Диана Илиева - „ЗА”,Георги Гурсов- „ЗА”, Сюзан Алтънова : „ЗА” Клара Трифонова: „ЗА” , Лилия Владова: „ЗА” , Надка Стоянова: „ЗА” , Мариян Христов: „ЗА” , Иван Христов: „ЗА” , Николай Ангелов: „ЗА” , Даниела Цанева: „ЗА”.

11 членове на ОИК: „ЗА” ; против – няма. Приема се.

ПРЕДС.ДИЛЯН БРАТОВАНОВ: Да преминем към точка първа от дневния ред Чете се проект за решение относно регистриране на застъпници на кандидатската листа на ПП ГЕРБ в изборите за общински съветници и за кметове на 25 октомври 2015 г. в община Стражица. Постъпило е заявление с вх. № 1 от 07.10.2015 г. (Приложение № 68-МИ от изборните книжа) във входящия регистър на застъпниците, за участие в изборите за общински съветници и за кметове на 25 октомври 2015 г. от Детелина Кирилова Борисова (представляващ ПП ГЕРБ) чрез Станислава Руменова Стефанова , в качеството и на преупълномощен представител, за регистрация на застъпници, за участие в изборите за общински съветници и кметове на 25 октомври 2015 г. в община Стражица. Към заявлението - Приложение № 68-МИ от изборните книжа, са приложени следните документи: пълномощно – 3 бр. и списък с имената и ЕГН на застъпниците – (21 броя застъпници) на хартия в един екземпляр и на технически носител в excel формат. След извършена от „Информационно обслужване" АД, проверка на данните, съдържащи се в горепосочения списък, не се установиха грешки относно предложените застъпници. С оглед гореизложеното и на основание чл. 87, ал. 1, т. 18, чл. 118, ал. 1,ал. 2, чл. 117, ал. 4 от Изборния кодекс, Решение № 2113 - МИ/11.09.2015г. на ЦИК, и като взе предвид така постъпилото заявление с вх. № 1 от 07.10.2015 г. , за участие в изборите за общински съветници и за кметове на 25 октомври 2015 г., и след извършена проверка Общинска избирателна комисия – Стражица.

**Р Е Ш И:**

1. РЕГИСТРИРА 21(двадесет и един) броя **застъпници** за участие в изборите за общински съветници и за кметове на 25 октомври 2015 г. на кандидатската листа на ПП ГЕРБ  съгласно Списък, представляващ Приложение №1, неразделна част от настоящото решение.

Издава удостоверения за регистрация на застъпниците, посочени в Списъка -  Приложение № 1 към настоящото решение съгласно Приложение № 72-МИ от изборните книжа.

ПРЕДС.ДИЛЯН БРАТОВАНОВ: Да преминем към гласуване на така направеното предложение за решение :Дилян Братованов: „ЗА”, Диана Илиева - „ЗА”,Георги Гурсов- „ЗА”, Сюзан Алтънова : „ЗА” Клара Трифонова: „ЗА” , Лилия Владова: „ЗА” , Надка Стоянова: „ЗА” , Мариян Христов: „ЗА” , Иван Христов: „ЗА” , Николай Ангелов: „ЗА” , Даниела Цанева: „ЗА”.

ПРЕДС.ДИЛЯН БРАТОВАНОВ: Колеги преминаваме към точка 2 от дневния ред: Разглеждане на нарушения на разпоредбите на чл.181-183 от ИК.Докладва СЕКРЕТАРЯ ГЕОРГИ ГУРСОВ:Колеги, предлагам по мой устен сигнал ОИК да се самосезира относно нарушаване на разпоредбите на ИК.Като зачета разпоредби чл.182 (чете се),чл183 (чете се ) чл.184(чете се ) смятам ,че има такива нарушения .В тази връзка кмета на община Стражица е издал заповед в ,която определя 4 места за поставяне на агитационни материали, всички останали агитационни материали ,който са поставени извън посочените места трябва да бъдат премахнати.Забелязал съм залепени плакати по дърветата ,стълбове, кофи за смет и висящи транспаранти ,който пречат на водачите на превозните средства като ги разсейват и застрашават безопасността на движението..Има снимков материал в официалния сайт на общината ,в който се вижда как общинската фирма ОП ,,Странични дейности” поставя транспарантите.Питам на какво основание общинска фирма участва в предизборната кампания ,това тяхно действие противоречи на закона.От същия снимков материал се вижда,че има изсичане на клони на дървета , за това действие трябва да има разрешение от общинския съвет.Предлагам да се вземат нужните мерки. Има доказателства, че се агитира в ОП, но не е постъпило оплакване.Н.АНГЕЛОВ:Моето мнение е,че в действията на ОП”Странични дейности” няма участие в агитацията, тъй като тя започва след поставянето на съответния агитационен материал.Друг е въпросът, че има нарушение, защото има заповед , която определя къде се поставят транспаранти. ПРЕДС.ДИЛЯН БРАТОВАНОВ Предлагам на бъде направена проверка от работната група по жалбите определена с решение 7-МИ/НР на 05.09.2015 и да изготви становище по зададените сигнали. ГЕОРГИ ГУРСОВ: работната група да излезе със становище. ИВАН ХРИСТОВ: Групата ще провери сигнала и ще излезе с констатации. ПРЕДС.ДИЛЯН БРАТОВАНОВ: Има ли други предложения във връзка с точка 2 от дневния ред. Няма.

ПРЕДС.ДИЛЯН БРАТОВАНОВ: Колеги преминаваме към точка 3 от дневния ред. Колеги във връзка с предстоящото обучение на СИК, което ще бъде на 13.10.2015г., следва да уведомим председателите, зам. председателите и секретарите на СИК за датата и часа на обучението. Възлагам на колегите Мариян Христов и Даниела Цанева да уведомят лицата.Други предложения?Няма. Преминаваме към точка 4 от дневния ред. Имате ли питания, предложения. Няма.

След изчерпване на дневния ред, заседанието се закрива в 14.00 ч.

ПРЕДСЕДАТЕЛ: Дилян Братованов

СЕКРЕТАР: Георги Гурсов

Протоколчик: Надка Стоянова